29.07.2021

**מכרז פנימי/ חיצוני 12/2021- דרושים שני פסיכולוגים/יות חינוכיים ב- 60% + 50% משרה**

**עדיפות תינתן לבחירת מועמדים בעלי מוגבלות למשרה הנדרשת**

**דרישות השכלה: בעל/ת תואר M.A בפסיכולוגיה יישומית, רצוי בפסיכולוגיה חינוכית, או קלינית של הילד. רישום בפנקס הפסיכולוגים בהתאם לסעיף 12 לחוק הפסיכולוגים.**

**סיום תכנית ההשלמה לפסיכולוגיה חינוכית ואישור על כך ממי שנדרש להמציא את המסמך על סיום ההשלמה.**

**או בעל תואר אקדמי ראשון בפסיכולוגיה או מדעי ההתנהגות ומי שהשלים את כל חובות השמיעה שלו לתואר שני בפסיכולוגיה יישומית למעט עבודת גמר ( תזה ) או מי שנמצא במסלול ישיר לדוקטורט אשר סיים פרקטיקום וחובות לימוד.**

**המלצות: 2 המלצות מהתחום.**

**תיאור התפקיד: מתן שירותים פסיכולוגיים חינוכיים, פרטניים ומערכתיים במסגרות החינוך למשפחות ולצוותי החינוך, לשם קידום בריאות הנפש והרווחה הנפשית בשגרה ובחירום, וטיפול פסיכולוגי בילדים.**

* **הערכת צרכים של תלמידים והכנת חוות דעת מקצועיות בהתאם.**
* **התערבויות, ייעוץ, למערכת החינוך, לפרט ולמשפחה.**
* **השתתפות בוועדות בין מקצועיות על פי חוק ( שילוב, השמה ).**
* **השתתפות בקורסים והשתלמויות.**

**דרישות נוספות: כישורים אישיים: אמינות, מהימנות, קפדנות ודייקנות, בעל/ת כושר למידה ועבודה בצוות, בעל/ת יכולת התבטאות בכתב ובע"פ בעברית ובערבית. השתלבות מיטבית בעבודת צוות.**

**תנאי שכר: לפי דירוג פסיכולוגים, דרגה 38-39**

**מועמדים מתאמים יגישו בקשה בצירוף קורות חיים, אישורי השכלה + אישורי נסיון והמלצות+ שאלון ניגוד עניינים+ תעודת יושר מהמשטרה.**

**את המסמכים יש להגיש במסירה אישית במעטפה סגורה וחתומה נושאת את הכותרת "מועמדות למכרז פסיכולוג/ית חינוכי", למנהל משאבי אנוש עד ולא יאוחר מיום 12.8.21 שעה 14:00.**

**מודגש בזאת כי מועמדות שתוגש בדרך אחרת ו/או בחלקיות ו/או לאחר המועד האמור לעיל, לא תובא בחשבון.**

**\*המשרה מיועדת לנשים וגברים כאחד.**

**הערה: בהתאם להוראות סעיף 174 א` לפקודת העיריות שעניינו סייגים להעסקת קרובי משפחה, מובא בזה לידיעת המועמדים כי ככל שקיימת קרבת משפחה לעובדי המועצה או נבחרי ציבור יכול והעסקתם לא תאושר כאמור בפקודה.**

 **בכבוד רב,**

**חאלד גרה**

**יו"ר המועצה**